**Δρ.  Γ.  Ελευθερίου Γ.  Γ.  ΠΙΣ:  Οι χθεσινές παρατηρήσεις επί του Σ/Ν για την ΠΦΥ ΔΕΝ αποτελούν θέση του ΠΙΣ**

**ΠΑΝΕΛΛΗΝΙΟΣ ΙΑΤΡΙΚΟΣ ΣΥΛΛΟΓΟΣ**

**Ο ΓΕΝΙΚΟΣ ΓΡΑΜΜΑΤΕΑΣ**

**Πλουτάρχου 3, Αθήνα, 10675
Τηλ 210-7258660, fax 210-7258663
Email:****gensec@pis.gr**

**Web:**[**www.pis.gr**](http://www.pis.gr)

Αθήνα 8/4/2022

Αγαπητοί συνάδελφοι,

Ως Γενικός Γραμματέας του ΠΙΣ επιθυμώ να σας ενημερώσω ότι **το χθεσινό email που λάβατε από τον ΠΙΣ** με θέμα: «ΑΠ 12290\_Ν/Σ ΥΠ. ΥΓΕΙΑΣ\_ΓΙΑΤΡΟΣ ΓΙΑ ΟΛΟΥΣ» και περιεχόμενο: «ΠΑΡΑΤΗΡΗΣΕΙΣ επί ΝΟΜΟΣΧΕΔΙΟΥ ΥΠΟΥΡΓΕΙΟΥ ΥΓΕΙΑΣ «ΓΙΑΤΡΟΣ ΓΙΑ ΟΛΟΥΣ ΚΛΠ» **ΔΕΝ αποτελεί απόφαση του ΔΣ του ΠΙΣ και άρα ΔΕΝ αποτελεί θέση του ΠΙΣ** καθώς το ΔΣ θα συνεδριάσει σήμερα 8/4 για το θέμα του σχεδίου νόμου.

**Το συγκεκριμένο κείμενο το απέστειλε εξωθεσμικά ο κ. Εξαδάκτυλος,** δεν εκφράζει απόφαση του ΔΣ, δεν φέρει την υπογραφή του Γενικού Γραμματέα του ΠΙΣ, ούτε φέρει τη στρογγυλή σφραγίδα της Ελληνικής Δημοκρατίας.

**Είμαι αναγκασμένος να υπενθυμίσω τον Ν. 4512/2018 άρθρο 272:** «Σφραγίδα Αλληλογραφία. Ο Π.Ι.Σ. αλληλογραφεί απευθείας με όλες τις αρχές. Τα έγγραφα υπογράφονται από τον Πρόεδρο και τον Γενικό Γραμματέα του και σφραγίζονται με τη σφραγίδα του.»

Επί της ουσίας των προτάσεων σας ενημερώνω ότι αποτελούν **προσωπικές απόψεις του κ. Εξαδάκτυλου** με σκοπό να προκαταβάλει τη βούληση του ΔΣ του ΠΙΣ και να δημιουργήσει σύγχυση μεταξύ των μελών της γενικής συνέλευσης αλλά και του συνόλου των ιατρών της χώρας.

**Αυτές τις κρίσιμες στιγμές για το μέλλον του ιατρικού λειτουργήματος είναι απαραίτητη, περισσότερο παρά ποτέ, η ΕΝΟΤΗΤΑ του ιατρικού σώματος και ο σεβασμός στις αρχές της δημοκρατίας και τους νόμους του κράτους**. Όσο με αφορά είμαι απολύτως αποφασισμένος να διαφυλάξω τη **θεσμική λειτουργία** του ΠΙΣ, τις **δημοκρατικές αρχές**, τη **νομιμότητα** αλλά και την **ενότητα** του ιατρικού σώματος.

Μετά το σημερινό Διοικητικό Συμβούλιο του ΠΙΣ θα ενημερωθείτε θεσμικά, με σεβασμό στις διαδικασίες και τους νόμους, για την επίσημη θέση του ΠΙΣ επί του συγκεκριμένου σχεδίου νόμου.

Η προσωπική μου θέση είναι ότι **το συγκεκριμένο νομοσχέδιο πρέπει να απορριφθεί** καθώςείναι απαξιωτικό για τους ιατρούς, τιμωρητικό για τους πολίτες και **δεν λαμβάνει υπόψη του καμία από τις προτάσεις και τις πάγιες θέσεις του ΠΙΣ.**

Με συναδελφικούς χαιρετισμούς

|  |  |
| --- | --- |
|  | **Δ ρ. Γ ε ώ ρ γ ι ο ς Ι. Ε λ ε υ θ ε ρ ί ο υ**ΑγγειοχειρουργόςΓεν. Γραμμ. Πανελλήνιου Ιατρικού Συλλόγου  |

- - - - - - - - - - - - - - - - - - - - - - - - - - - - -

*Πλουτάρχου 3, Αθήνα, 10675*

*Τηλ: 210-7258660-2| Φαξ: 210-7258663*

*Κιν: 6944-542664 | mail:* *gensec@pis.gr*

*This e-mail message and any attachments are strictly personal and confidential and may be subject to legal privilege. If you are not the intended recipient, please e-mail the sender and delete this message and any attachment it might contain from your system immediately. Any access to this message by a person other than the intended recipient is unauthorized.*